**PERUSKURSSI 33 kokoontui kesäisessä Lappeenrannassa 25 – 26.6.2024.**

Kokoonnuimme entisen opinahjomme, nykyisen Maasotakoulun portilla.

Meidät otti vastaan kapteeni Janne Nordman johdon tukisektorin johtaja.

Aloitimme tutustumisemme nauttimalla maukkaat kaffit kenttäsotilaskodin tiloissa.

Siirryimme Maasotakoulun auditorioon, jossa saimme kuulla interaktiiviset tuoreet uutiset Maasotakoulun toiminnasta ja tämän päivän koulutettavista henkilöstöryhmistä.

Maasotakoulu kouluttaa ammattisotilaita, varusmiehiä ja reserviläisiä. Rakuunasoittokunta toimii myös Maasotakoulun alaisuudessa.

Mielenkiintoisen ja eloisan esityksen meille piti apulaisjohtaja evl Petri Majuri.

Esityksen jälkeen siirryimme Vöyrin puistoon. Katsastimme kurssin muistolaatan ja tietysti hyvässä kasvussa olevan tammen, joka on kurssipuumme.

Otimme tietysti klassisen kurssikuvan opinahjomme rappusilla.

Seuraavaksi siirryimme majoittumaan. Hotelli Patria sataman läheisyydessä oli tapaamisemme ”tukikohta”.

Illansuussa nautimme yhteisen illallisen asiaankuuluvien puheiden ja muistamisten saattelemana. Vietimme hiljaisen hetken poisnukkuneiden kurssiveljien muistoksi.

Selvää oli, että illan vanhetessa väki siirtyi Armadan tuoleihin, siellä tarinointi jatkui luontevasti.

Meitä oli koossa 51 henkilöä. Aviopuolisoita ja seuralaisia tuosta määrästä oli 15 henkilöä.

Seuraavana aamuna kokoonnuimme, ”miehissä” käytiin läpi tilaisuutta ja tulevia tapaamisia. Vankkumaton päätöksemme on kokoontua Suomen Oulussa vuonna 2026. Kokoonkutsujana ja pääjärjestäjänä lupautui olemaan kurssiveli Timo Heikkinen Oulusta.

Oli vaikuttavaa nähdä kurssiveljiä ja heidän kumppaneitaan 50 vuoden takaa.

Kiitän kaikkia mukana olleita reilusta ja reippaasta toiminnasta tapahtuman aikaansaamiseksi. Hyvähenkisen joukon kanssa on aina mukava toimia.

Lämpimät terveiset myös kurssiveljille, jotka syystä tai toisesta päässyt mukaan.

Asetetaan mukana olo tavoite Ouluun vuonna 2026. Voimiemme sen salliessa.

Terveyttä myötäisiä tuulia ja auringonpaistetta meille kaikille!

Panssarijääkäriterveisin Pertti Kiviniemi Luolaja Hämeenlinna

Teksti ja kuva Pertti Kiviniemi